**1.რა პრობლემები იკვეთება შშმ პირთათვის გარემოს ხელმისაწვდომობის კუთხით და როგორ გესახებათ პრობლემების გადაჭრის გზები.**

 იმისათვის, რომ უზრუნველყოფილი იქნას შშმ პირთათვის ხელმისაწვდომი გარემო საჭიროა არსებული ინფრასტრუქტურის სრული რეაბილიტირება ან ახლიდან აშენდეს თანამედროვე სტანდარტების შესაბამისად ისეთი ინფრასტრუქტურული პროექტები, შენობა ნაგებობები, სკოლები, ბაღები და ასე შემდეგ, სადაც გათვალისწინებული იქნება შშმ პირთა საჭიროებები.

 მიმდინარე წელს ქედის მუნიპალიტეტის მერიამ შეიძინა ელექტრო მიკროავტობუსი, რომელიც სრულად არის ადაპტირებული შშმ პირებისათვის. ავტობუსი მოძრაობს დაბის ტერიტორიაზე და უფასოდ უზრუნველყოფს მგზავრების გადააგილებას. ვფიქრობთ, აღნიშნული ავტობუსები, რომ ემსახურებოდნენ ცალკეულ სოფლებს შშმ პირთა დამოუკიდებელი გადაადგილების პრობლემა სრულად თუ არა ნაწილობრივ მოგვარდება.

**2. რამდენად არის ადაპტირებული საჯარო დაწესებულებების შენობა- ნაგებობები საჯარო მოხელე პირთა და მოწალაქე შშმ პირთა საჭიროებებზე.**

მუნიციპალიტეტის მერიისა და საკრებულოს ადმინისტრაციული შენობა ადაპტირებულია შშმ პირების საჭიროებებთან. ადმინისტრაციულ ერთეულებში მუნიციპალიტეტის მერიის წარმომადგენლების 10 შენობიდან 6 აქვს პანდუსი. დანარჩენი 4 შენობის ადაპტირება შშმ პირების საჭიროებებთან მოხდება შენობაზე სარემონტო სამუშაოების ჩატარების დროს.

**3.რამდენად არის შშმ პირთათვის ხელმისაწვდომი და მათ საჭიროებებზე მორგებული ტროტუარები, შენობები, საჯარო სივრცეები, ხიდები, სკვერები , გადასასვლელები, შშმ ბავშვთა გასართობი ზონები.**

 გარდა ადმინისტრაციული შენობებისა საჯარო სივრცეები და შენობები არ არის ადაპტირებული შშმ პირებზე, თუმცა უნდა აღინიშნოს, რომ ყოველი ახალი მშენებლობის ან/და სარემონტო სამუშაოების დროს ხდება გათვალისწინება და თანდათანობით დანერგვა. ქედის მუნიციპალიტეტის შ. რუსთაველის ქუჩაზე მდებარე ფრიდონ ხალვაშის სახელობის ცენტრალური პარკის შესასვლელი და იქ არსებული საპირფარეშო ადაპტირებულია შშმ პირების საჭიროებებზე.

 იმისათვის, რომ უზრუნველყოფილი იქნას შშმ პირთათვის ხელმისაწვდომი გარემო საჭიროა არსებული ინფრასტრუქტურის სრული რეაბილიტირება ან ახლიდან აშენდეს თანამედროვე სტანდარტების შესაბამისად ისეთი ინფრასტრუქტურული პროექტები, შენობა ნაგებობები, სკოლები, ბაღები და ასე შემდეგ, სადაც გათვალისწინებული იქნება შშმ პირთა საჭიროებები.

**4. რამდენად აქვთ დამსაქმებელს გათვალისწინებული შშმ პირთა სპეციფიკა ვაკანციის გამოცხადებისას?**

ქედის მუნიციპალიტეტის მერიას შშმ პირთა დასაქმებისათვის სპეციალურად მათზე მორგებული ვაკანსია არ არის გათვალისწინებული. ყოველშემთხვევისათვის არ ყოფილა რაიმე სახის შეზღუდვა, მაგ. დაბის ადმინისტრაციულ ერთეულის წარმომადგენელი შშმ სტატუსით სარგებლობდა, რომელიც ახლა საკრებულოს წევრია.

**5. ხდება თუ არა ინფრასტრუქტურული პროექტების შეთანხმისა და ნებართვების გაცემის პროცესში შშმ პირების საჭიროებების გათვალისწინება.**

საზოგადოებრივი დანიშნულების შენობის მშენებლობის ნებართვის გაცემისას აუცილებელი პირობაა შშმ პირთა საჭიროებების გათვალისწინება. აქვე უნდა არინიშნოს, რომ მუნიციპალიტეტში აშენდა სოციალური სახლი, რომლის ერთ-ერთი მობინადრე არის შშმ პირი, მის საკუთრებაში გადაცემული საცხოვრებლი ფართი უზრუნველყოფილია პანდუსით.

 **6. რა შესაძლო ნაკვლოვანებები და ხელშემშლელი ფაქტორები არსებობს შშმ პირთა გარემოსტან ხელმისაწვდომობისა და საზოგადოებასტან ინტეგრაციისათვის.**

 **შშმ პირთა** გარემოსთან ხელმისაწვდომობისა და საზოგადოებასთან ინტეგრაციისათვის გარდა მათი შესაბამისი ინფრასტრუქტურის არსებობისა, აუცილებელია ქონდეთ ხელმისაწვდომი ინფორმაცია მათთვის საჭირო თემებზე, რაც ხელს შეუწყობს შემდგომში ადვილად მოახდინონ სოციალურ გარემოსთან ადაპტირება. ქედის ადგილობრივი განვითარების ჯგუფმა განახორციელება შშმ პირების გარემოს დაცვაში მონაწილეობის თემაზე პროექტი თუ როგორ შეიძლება გაუმჯობესდეს შშმ პირთა სოციალურ-ეკონომიკური ჩართულობა, საარსებო წყაროების მოპოვების შესაძლებლობები, მათი აქტიური მონაწილეობით საზოგადოების ინფორმირებისა და ცნობიერების ამაღლების მიზნით. პროექტის შედეგად შეიქმნება ქედის მუნიციპალიტეტში მცხოვრები შშმ პირების „კლიმატის ელჩები“ კოალიცია. პროექტის ფარგლებში შეირჩა 20 მონაწილე, რომლებსაც გადაეცათ პლანშეტები უზრუნველყოფილის ინტერნეტით, რათა ზუმის პლატფორმის მეშვეობით ჩართულიყვნენ ტრენინგებში. მონაწილეებს ტრენინგები ჩაუტარდათ შემდეგ თემებზე:1) საზოგადოების ჩართულობა, ადამიანის უფლებები, შშმ პირები, ადგილობრივი ბიუჯეტის დაგეგმარება და მონიტორინგის პროცესი, ადვოკატირება და ლობირება.2) კლიმატის ცვლილება და „სენდაის ჩარჩო“ კატასტროფების რისკების შემცირებაზე და აღდგენაზ. 3) გარემოს დაცვა, ბუნებრივი რესურსების მდგრადი გამოყენება, მდგრადი განვითარების მიზნები. 4) კომპიუტერული უნარები, ციფრული მარკეტინგი და სოციალური ქსელები. 5) ტრენინგი გენდერული საკითხებზე. აღნიშნული პროექტმა ხელი შეუწყო შშმ პირების ცნობიერების ამაღლებას, სოციალურ გარემოში დამკვიდებას, ასევე მათ შეძლეს მჭიდრო კავშირი დაემყარებინათ ერთმანეთან და ემსჯელათ საერთო პრობლემებზე. ერთ-ერთ ბენეფიციარმა თავისი შესაძლებლობის ფარგლებში წამოიწყო კერძო საოჯახო ბიზნესი, ასევე გაჩნდა მათი დასაქმების სხვადასხვა წყაროების მოძიების საშუალება. ვფიქრობ მსგავსი პროექტები ხელს შეუწყობს გარემოსთან ხელმისაწვდომობასა და საზოგადოებასთან ინტეგრაციას.

**7. რა შესაძლო ნაკლოვანებები და ხელშემშლელი ფაქტორები არსებობს შშმ პირთათვის დაძლიონ მათ წინაშე წარმოქმნილი ბარიერები, რომლებიც ხელს უშლის და არ აძლევს საშუალებას მიიღონ სათანადო განათლება.**

 ქედის მუნიციპალიტეტის საჯარო სკოლებში სწავლობს 6 (ექვსი) შეზღუდული შესაძლებლობის მქონე მოსწავლე, მათ შორის 2 (ორი) ეტლით მოსარგებლე. სწავლებისა და სკოლებში სიარულის დროს აწყდებიან მთელ რიგ სირთულეებს, რომელთა მოწესრიგებაც აუცილებელია.

1. ***შშმ პირთათვის გარემოს ხელმისაწვდომობის კუთხით იკვეთება შემდეგი პრობლემები:***

1) ტრანსპორტირება სახლიდან სკოლაში და სკოლიდან სახლში შესაბამისი ადაპტირებული ტრანსპორტის არ არსებობის გამო.

2) სკოლებში შესასვლელი პანდუსების სტანდარტების შესაბამისობაში მოყვანა და მათი გადახურვა თუნუქის ფილებით, შშმ პირმა წვიმაშიც რომ შეძლოს თავისუფლად გადაადგილება.

3) სკოლების დერეფნებში, კედლების გასწვრივ უჟანგავი რკინის რიკულების მოწყობა გადაადგილების გაადვილების მიზნით.

4) შშმ პირი სკოლებში ვერ სარგებლობს ლაბორატორიებისა და კლასკაბინეტების მომსახურებით, რადგანაც არ არსებობს პირველი სართულიდან მეორე -მესამე სართულებზე ასასვლელი ლიფტები და შესაბამისად საჭიროებს მათ დამონტაჟებას იმ სკოლებზე მაინც, სადაც ირიცხება შშმ ეტლით სარგებლობის მქონე მოსწავლე (სსიპ ვახტანგ პაპუნიძის სახელობის დაბა ქედისა და სსიპ ქედის მუნიციპალიტეტის სოფელ ახოს N1 საჯარო სკოლები).

5) ბუნებრივია საჭიროებს შშმ პრთათვის სპეციალური ადაპტირებული საპირფარეშოები, რაც ყველა სკოლაში არ არის და თუ არის მხოლოდ გოგონებისათვის. ამ შემთხვევაში საჭიროა ყველა სკოლა ში აშენდეს სპეციალური საპირფარეშოები, როგორც გოგონებისათვის, ასევე ვაჟებისათვის.

6) მოსაწესრიგებელია ეტლით მოსარგებლისათვის საკლასო ოთახების შესასვლელი კარების ზღურბლი, კერძოდ დერეფანსა და კარებს შორის სიმაღლე არ უნდა იყოს. ეს კი გათვალისწინებული უნდა იყოს უშუალოდ მშენებლობის დროს. საჯარო დაწესებულებების შენობა-ნაგებობები შეიძლება ითქვას, რომ არ არის ადაპტირებული შშმ პირთა საჭიროებებზე. აუცილებელია ყველა იმ პრობლემის მოგვარება, რაც პირველი კითხვარით არის წარმოდგენილი. შშმ პირთათვის ხელმისაწვდომი და მათ საჭიროებებზე მორგებული სერვისები ქედის მუნიციპალიტეტში, კერძოდ დაბა ქედაში (გზები,ტროტუარები, საჯარო სივრცეები, ხიდი, სკვერები და გადასასვლელები) მოწესრიგებულია, რასაც ვერ ვიტყვით შენობებზე. შშმ ბავშვთა გასართობი ზონები მოსაწყობია. აგრეთვე მოსაწესრიგებელია მუნიციპალიტეტის ტერიტორიული ორგანოების, თემების ცენტრები ზემოთ აღნიშნული სერვისებით. შშმ პითა გარემოსთან ხელმისაწვდომობისა და საზოგადოებასთან ინტეგრაციისათვის შესაძლო ნაკლოვანები და ხელისშემშლელი ფაქტორები საზოგადოებისა და შშმ პირთა ოჯახების ინფორმაციული ვაკუუმი და მათი მოუმზადებლობაა. თვითონ ოჯახებიდან და საზოგადოებიდან უნდა მოდიოდეს მოთხოვნები პირობების შექმნისათვის. ხელისუფლება კი უნდა ითვალისწინებდეს და ასრულებდეს ამ მოთხოვნებს.

 შშმ პირებმა იმისათვის, რომ მიიღონ სათანადო განათლება, პირველ რიგში საჭიროა მათი მზაობა განათლების მიღებისათვის, ჩვენ, საზოგადოებამ, ხელისუფლებამ და სკოლამ კი მაქსიმალურად უნდა შევუწყოთ ხელი მათ. უნდა დავახვედროთ სკოლებში მოწესრიგებული, ადაპტირებული გარემო, რაც პირველი პუნქტით გვაქვს წარმოდგენილი.

 უნდა აღინიშნოს, რომ შშმ პირთა მდგომარეობის გამოსწორებისათვის ძალიან მცირედი კეთდება, ამიტომ აღმასრულებელმა და საკანონმდებლო ხელისუფლებამ უნდა გააძლიეროს მუშაობა მათი პირობების გაუმჯობესების მიმართულებით. აქვე ავღნიშნავთ და გაცნობებთ, რომ ქედის მუნიციპალიტეტის მერია მიესალმება ყველა ახალ იდეას და მიიღებს მონაწილეობას მათ განხორციელებაში, ყოველნაირად ხელს შეუწყობს გაუმჯობესდეს და შეიქმნას ხელმისაწვდომი გარემო შშმ პირთა თანაბარი უფლებებისთვის.

ქედის მუნიციპალიტეტის მერის მოადგილე მამუკა ფარტენაძე, შშმ პირთა საბჭოს თავმჯდომარე. ტელ.595084331. mamuka.phartenadze@gmail com. 2022 წლის 26 აგვისტო.